Az eljárás eredményei szakaszokban jelennek meg. Az első három hónapban a zsírsejtek 30-50%-a elpusztulhat és felszívódik. A legtöbb esetben előre kompenzálják ezt a zsírvesztést – így az első kettő-négy hónapban az arc túltelítettnek vagy duzzadtnak tűnik az injekció beadásának helyén. Három-négy hónap után a feltöltött terület térfogata már eléri az ideális méretét, és négy-kilenc hónap alatt a megmaradó zsírsejtek gyarapodni kezdenek. A végleges eredményeket körülbelül kilenc hónappal a beavatkozás után láthatod. Fontos megjegyeznünk, hogy egyes esetekben csak minimális eredményekkel számolhat az, aki arcfeltöltésre adja a fejét, mert az átvitt zsírsejtek nem élik túl, és egyszerűen felszívódnak. Minél idősebb vagy, annál kevesebb zsír marad meg, és az eredményeket a dohányzás is negatívan befolyásolhatja. Kilenc hónap elteltével az eredmények tartóssá válnak, hiszen kilenc hónap elteltével már nem szívódik fel az addig megmaradt zsír. Mivel azonban ez a zsír akkor már szervesen kapcsolódik az orcáidhoz, bármilyen súlyváltozás – akár fogyás, akár gyarapodás – megváltoztathatja az arcod megjelenését is. A betöltött zsírsejteket ugyanúgy meg tudod hizlalni és le tudod fogyasztani, mint a testeden bárhol. Természetesen hízás esetében arányosan minden zsírsejtünk hízik. És ugyanígy fogyásnál is arányosan fogyunk. Az átvitt zsír kiszámíthatatlan, és a betegek mintegy 20 százalékának szüksége van egy korrekciós eljárásra a kezdeti eredmények további javítása érdekében. Ezen korrekció lehetőségére már az első beavatkozás előtt felhívják a figyelmedet, és elmagyarázzák, hogy a kezdeti eljárás után hat-kilenc hónappal valószínűleg felül kell vizsgálni az eredményeket, és fontolóra kell venni az újabb beavatkozást.